Tržaška cesta 19, 1000 Ljubljana T: 01 478 80 02

F: 01 478 81 23

E: gp.drsi@gov.si

www.di.gov.si

**SŽ – Projektivno podjetje Ljubljana d.d.,**

Ukmarjeva ulica 6

**1000 Ljubljana**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Številka: | | 43001-338/2022/6 |  |  | |  | Oznaka naročila: C-18/22 | |  |
| Datum: | | \_\_. 9. 2022 |  |  | |  | MFERAC: 2431-22-300164 | |  |
|  | |  | | | |  | | |
|  | |  | | | |  | | |
|  | |  | | | |  | | |
|  | |  | | | |  | | |

**Vabilo k oddaji ponudbe v konkurenčnem postopku s pogajanji**

Skladno z naročnikovo odločitvijo *(št. 43001-56/2022/20 z dne 12. 7. 2022)* v predhodnem odprtem postopku za oddajo javnega naročila

|  |
| --- |
| **Izdelava projektne dokumentacije in izvedbenih načrtov za nadgradnjo železniške proge na odseku d.m.-Dobova-Zidani Most,** |
|  |

v katerem ni bila izbrana nobena ponudba, naročnik Direkcija Republike Slovenije za infrastrukturo oddajo istega javnega naročila nadaljuje po konkurenčnem postopku s pogajanji, na podlagi točke b), prvega odstavka 44. člena Zakona o javnem naročanju (Ur. l .RS št. 91/2015, 14/2018, 121/2021, 10/2022, 74/2022 in 100/2022; v nadaljevanju: ZJN-3).

Naročnik ponudnika vabi k sodelovanju v konkurenčnem postopku s pogajanji in k predložitvi ponudbe s ponudbeno ceno, ki bo predmet pogajanj. Ponudnik je v predhodnem odprtem postopku oddal ponudbo, za katero ne obstajajo razlogi za izključitev in izpolnjuje pogoje za sodelovanje, ustreza zahtevam naročnika, določenim v tehničnih specifikacijah in v dokumentaciji v zvezi z oddajo javnega naročila, je prispela pravočasno in ni dokazano nedovoljeno dogovarjanje ali korupcija, naročnik je ni ocenil za neobičajno nizko, ponudbena cena pa je presegala zagotovljena sredstva naročnika. Hkrati je bila njegova ponudba predložena v skladu s formalnimi zahtevami.

Ponudbo se predloži v informacijskem sistemu e-JN (https://ejn.gov.si), najkasneje dne **17. 10. 2022 do 10:00**. Ponudba bo v sistemu e-JN avtomatično odprta dne 17. 10. 2022 ob 12:00

Vprašanja glede predložitve ponudbe se lahko posredujejo v informacijskem sistemu e-JN (https://ejn.gov.si) najkasneje dne **07. 10. 2022**

**Vsebina ponudbe**

Izpolnjen obrazec »**Ponudba**« z izhodiščno ponudbeno ceno za pogajanja. Obrazec se v sistem e-JN predloži kot »pdf« dokument v razdelek »Predračun«.

Izpolnjen in podpisan »**vzorec pogodbe«.**

Izpolnjen obrazec »**ESPD«** v .xml formatu skladno z zahtevami razpisne dokumentacije iz predhodnega odprtega postopka, za vsak gospodarski subjekt, ki nastopa v ponudbi.

Izpolnjen obrazec **»Podatki o gospodarskem subjektu«** za vsak gospodarski subjekt, ki nastopa v ponudbi.

Izpolnjen »**Ponudbeni predračun«** v .xls formatu skladno z zahtevami razpisne dokumentacije iz predhodnega odprtega postopka.

**Finančno zavarovanje za resnost ponudbe**, skladno z zahtevami iz tega povabila.

Glede ostalih dokazil za izpolnjevanje pogojev za sposobnost bo naročnik upošteval dokumente, kot so bili predloženi v predhodno izvedenem odprtem postopku. V kolikor ponudnik v delu kadrov ali podizvajalcev želi spremeniti predhodno oddano ponudbo, se za predložitev potrebnih dokazil upoštevajo Navodila ponudniku iz odprtega postopka št. JN001798/2022-B01.

Naročnik bo štel, da ponudnik z oddajo ponudbe v predmetnem postopku podaja izjavo, da prvotno ponudbeno dokumentacijo v celoti ohranja v veljavi v vseh tistih delih, ki s ponudbo v konkurenčnem postopku s pogajanji ne bodo spremenjeni.

Ponudba mora biti predložena v slovenskem jeziku.

**Vsebina in obseg naročila**

Vsebina in obseg naročila sta določena v »Specifikaciji naročila«, kot je ta opredeljena v Navodilih za pripravo ponudbe za javno naročilo »Izdelava projektne dokumentacije in izvedbenih načrtov za nadgradnjo železniške proge na odseku d.m.-Dobova-Zidani Most«, objavljeno po odprtem postopku št. JN001798/2022-B01 ter vzorcu pogodbe, ki je priloga temu vabilu. Vzorec pogodbe, ki je priloga temu vabilu, nadomešča vzorec pogodbe, objavljen po odprtem postopku št. JN001798/2022-B01. Vsi pogoji izvedbe, razen pogojev določenih v vzorcu pogodbe, iz postopka št. JN001798/2022-B01 predstavljajo sestavni del predmetnega javnega naročila in so za ponudnika zavezujoči. Ponudnik z oddajo ponudbe potrjuje, da se strinja z vsemi pogoji izvedbe, opredeljenimi v dokumentaciji v zvezi z oddajo javnega naročila št. JN001798/2022-B01 (razen pogojev, določenih v objavljenem vzorcu pogodbe) ter s pogoji, določenimi v vzorcu pogodbe, ki je priloga temu vabilu.

**Omejitev sodelovanja**

V predmetnem konkurenčnem postopku s pogajanji lahko ponudbo odda samo isti gospodarski subjekt (JV v enaki sestavi), kot je sodeloval v predhodno izvedenem odprtem postopku št. JN001798/2022-B01. V primeru spremembe bo naročnik ponudbo izločil iz postopka oddaje javnega naročila.

**Višina ponudbene vrednosti**

Ponudbena vrednost ne sme biti višja od vrednosti, kot je bila podana v predhodnem postopku št. JN001798/2022-B01.

**Zavarovanje za resnost ponudbe**

Kot zavarovanje za resnost ponudbe mora ponudnik predložiti finančno zavarovanje v obliki bančne garancije ali kavcijskega zavarovanja, skladno z vzorcem iz razpisne dokumentacije odprtega postopka št. JN001798/2022-B01, v višini 270.000,00 EUR in z veljavnostjo najmanj 130 dni od roka za oddajo ponudbe. Finančno zavarovanje za resnost ponudbe naročnik unovči, če ponudnik:

• umakne ponudbo po poteku roka za prejem ponudb ali

• na poziv naročnika ne podpiše pogodbe v roku ali

• v skladu s pogodbo ne predloži finančnega zavarovanja za dobro izvedbo pogodbenih obveznosti ali

• v roku 15 delovnih dni od prejema poziva k podpisu pogodbe o izvedbi predmetnega javnega naročila ni izkazal vpisa v imenik po veljavni gradbeni zakonodaji za vse ključne kadre, za katere je tako določeno v razpisni dokumentaciji in jih predložil v kopiji naročniku.

**Pogajanja**

Naročnik bo na podlagi prejete ponudbe izvedel pogajanja. Vabilo na pogajanja bo ponudnik prejel preko sistema e-JN. S ponudnikom se bo izvedel en krog pogajanj. V roku 2 delovnih dni po zaključku pogajanj bo ponudnik dolžan predložiti nov »Ponudbeni predračun«, ki bo usklajen s končno ponudbeno ceno, doseženo v postopku pogajanj.

**Odločitev o oddaji naročila**

Po zaključenih pogajanjih bo naročnik najkasneje v roku, določenem z zakonom sprejel odločitev o oddaji naročila in o tem pisno seznanil ponudnike. Po sprejemu odločitve o oddaji naročila lahko naročnik iz razlogov in na način, kot je določeno z zakonom odstopi od sklenitve pogodbe oziroma izvedbe javnega naročila.

Lep pozdrav,

|  |  |  |
| --- | --- | --- |
| Dokument pripravila:  Biljana Radić, univ. dipl. prav |  | Vodja Službe za javna naročila – železniška infrastruktura  mag. Suzana Šnajder  Sekretarka |

Priloge:

obrazec PONUDBA

vzorec pogodbe

obrazec PODATKI O GOSPODARSKEM SUBJEKTU

obrazec ESPD

obrazec PONUDBENI PREDRAČUN

obrazec VZOREC FINANČNEGA ZAVAROVANJA ZA RESNOST PONUDBE

Vročiti:

SŽ – Projektivno podjetje Ljubljana d.d., Ukmarjeva ulica 6, 1000 Ljubljana

Za to publikacijo je odgovoren izključno avtor. Evropska unija ne odgovarja za kakršnokoli morebitno uporabo v njej navedenih informacij.